Diari Oficial de la Generalitat Valenciana


Sumari del DOGV 7101, del 02-09-2013 (2013/8551)

RESOLUCIÓ de 26 d'agost de 2013, de la Conselleria de Presidència i Agricultura, Pesca, Alimentació i Aigua, en què es concedixen les ajudes a confederacions, federacions i associacions veïnals de la Comunitat Valenciana per a 2013.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7101

Data del DOGV
:   02-09-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/8551


Data del document
:   26-08-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 26 d'agost de 2013, de la Conselleria de Presidència i Agricultura, Pesca, Alimentació i Aigua, en què es concedixen les ajudes a confederacions, federacions i associacions veïnals de la Comunitat Valenciana per a 2013. [2013/8551]  
Mitjançant l'Orde 6/2013, de 28 de març (DOCV 6999, 09.04.2013), del conseller de Presidència i Agricultura, Pesca, Alimentació i Aigua, es convocaren subvencions per al foment de la participació ciutadana en l'exercici 2013 destinades a confederacions, federacions i associacions veïnals de la Comunitat Valenciana i se n'aprovaren les bases reguladores.  
D'acord amb la base sèptima de l'annex III de la mencionada orde respecte de la concessió de les subvencions en règim de concurrència competitiva, la comissió avaluadora s'ha reunit per a estudiar i baremar les sol·licituds presentades, i ha elevat la proposta de resolució corresponent en els termes de l'acta que ha estés a l'efecte.  
  
Per això, fent ús de les facultats que em conferix l'apartat segon de la base octava de l'orde citada, en què es delega en la persona titular de la direcció general de Participació Ciutadana l'exercici de la competència per a dictar les resolucions de concessió o denegació de la subvenció, resolc:  
  
Primer  
Concedir una subvenció a les entitats que s'indiquen, per un import total de 65.400 euros, amb càrrec a l'aplicació pressupostària 73.97.69.178.66.4, línia T4053000, del pressupost per a l'exercici 2013, per les quanties i per les activitats que s'assenyalen a continuació, una vegada resolt el tràmit de reformulació de projectes establit en l'apartat 2 de la base sèptima de l'annex III de la convocatòria:  
  
Segon  
Les entitats que a continuació s'indiquen no rebran subvenció perquè els seus projectes no aconseguixen els 50 punts previstos en l'apartat 3 de la base sexta, de l'annex III de l'orde:  
  
- Associacions de veïns:   
· Associació de Veïns del Barri la Veu de la Florida.  
  
Tercer  
Queden excloses de la convocatòria les entitats següents pels motius que s'assenyalen:  
- Associació de Veïns Abastos-Finca Roja. (2)  
- Associació de Veïns de Torrefiel. (2)  
- Associació de Veïns Parc Central-Iturbi. (2)  
- Associació de Veïns i Veïnes de l'Aljorf. (2)  
- Associació de Veïns Sant Nicolau. (1)  
- Associació de Veïns, Consumidors i Usuaris del Raval de Gandia. (1)  
- Associació de Veïns Barri Plaça El·líptica. (1)  
- Associació de Veïns Benicalap-Entrecamins. (2)  
(1) Per haver presentat la sol·licitud fora del termini establit en l'apartat 1 de la base quarta de l'annex III de l'orde.  
(2) Per no estar inscrita en el Registre de Participació Ciutadana l'1 de gener de 2013, segons establix l'apartat 1.c de la base segona de l'annex III de l'orde.  
  
Quart  
Per a efectuar el pagament, els beneficiaris de la subvenció s'hauran d'ajustar als requisits i les formes d'acreditació establits en els articles 30 i 31 de la Llei General de Subvencions 38/2003, de 17 de novembre, i en tot cas hauran de presentar la documentació següent:  
  
- Certificat de justificació del gasto (annex V, apartat A-2).   
- Relació detallada dels gastos ocasionats pel projecte objecte de subvenció, amb identificació del creditor i del concepte de gasto, import, data d'emissió i relació amb les activitats i objectius del projecte.  
- Factures originals relatives als gastos realitzats, així com la documentació que acredita haver-los pagat. Les factures hauran de complir els requisits establits en el Reial Decret 1619/2012, de 30 de novembre, que aprovava el reglament pel qual es regulen les obligacions de facturació (BOE 289, 01.12.2012). Només s'admetrà el pagament en metàl·lic en factures o documents justificatius del gasto de quantia inferior a 600 euros, amb un màxim de 2.500 euros per expedient. Les entitats que hagen realitzat el projecte en xarxa hauran de justificar les aportacions realitzades a la resta d'entitats participants en el projecte en relació amb la subvenció concedida.  
- Memòria tècnica detallada de les activitats realitzades i que han sigut subvencionades, que haurà de ser desenrotllada segons els epígrafs següents:  
A) Dades de l'entitat sol·licitant: nom i NIF.  
B) Títol del projecte.  
C) Treball en xarxa: entitats participants, àrees de responsabilitat, pressupost assignat.  
D) Activitats realitzades, amb nom, dates de realització, lloc, horari, nombre d'hores, nombre de participants, materials utilitzats, persona responsable, descripció de com s'ha dut a terme.  
  
E) Difusió del projecte: descripció del pla de difusió amb les dates de realització i les accions utilitzades.  
F) Avaluació del projecte:   
- Descripció dels resultats obtinguts.  
- Descripció de la relació entre els resultats obtinguts i les necessitats prèvies.  
- Anàlisi del grau de compliment dels objectius plantejats.  
- Descripció de la incidència dels resultats sobre el foment de la participació ciutadana.  
- Aplicació dels resultats per a la posada en marxa de futurs projectes o per a gestionar-los millor.  
G) Aportació del material gràfic (fullets, cartells, tríptics), fotografies de les activitats material utilitzat en l'avaluació (qüestionaris, informes de resultats), llistat d'assistents i altres que es consideren oportuns.  
  
La justificació anirà dirigida a la Direcció General de Participació Ciutadana (c/ En Bou, 9-11, 46377 València), i haurà de presentar-se abans del 30 d'octubre de 2013 inclòs, per tal que es puguen lliurar les quantitats corresponents. També podrà presentar-se en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
Quint  
Es reduirà proporcionalment la subvenció si la justificació dels gastos realitzats no arribe a la quantia atorgada, i també si l'import justificat no arriba al cost total de l'actuació subvencionada.  
  
  
Sext  
En la justificació de les retribucions de personal laboral contractat, amb els fulls de salaris corresponents caldrà adjuntar els documents preceptius de cotització a la Seguretat Social.  
Si l'entitat no presenta la justificació del gasto en el termini fixat perdrà la subvenció, sense perjuí que es realitze, amb caràcter previ a qualsevol decisió, el tràmit d'audiència legalment establit.  
  
  
Sèptim  
Contra esta resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte en el termini d'un mes, comptat des de l'endemà que es publique, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà que es publique, d'acord amb els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.   
  
  
València, 26 d'agost de 2013.- El conseller de Presidència i Agricultura, Pesca, Alimentació i Aigua, p. d. la directora general de Participació Ciutadana (O 6/2013, 28 de març, del conseller de Presidència i Agricultura, Pesca, Alimentació i Aigua, DOCV 6999): María Barrios Hermida.